नई अनाज मंडी में व्यापारियों ने शेडों में रखा सामान, फसल रखने के लिए परेशान किसान
नईअनाज मंडी में कुछ व्यापारियों द्वारा शेड के नीचे प्लेटफार्म पर रखे बोरों और अन्य सामान से किसान परेशान हैं। वहीं व्यापारियों को मार्केट कमेटी अधिकारियों ने नोटिस जारी किए हैं, जिसमें शेडों के नीचे रखे सामान को नहीं हटाने पर कार्रवाई की बात कही है।
नई अनाज मंडी में इस समय कुछ व्यापारियों ने अवैध रूप से शेडों के नीचे खाद के बाेरे अन्य सामान रखा हुआ है। इससे किसान मंडी के पंजीकृत व्यापारी परेशान हैं। कुछ व्यापारियों ने लंबे समय से शेडों के नीचे खाद के बोरे स्थाई रूप से रखे हुए हैं। मंडी कर्मचारी कई बार मौखिक तौर पर अतिक्रमण करने वाले व्यापारियों को चेतावनी दे चुके हैं, लेकिन अभी तक सभी कार्रवाई बेअसर साबित हो रही है। अनाज मंडी में सरसों की आवक शुरू हो गई है। अगले महीने से गेहूं की बम्पर आवक होगी। जिसके कारण शेडों के नीचे खाली जगह जरूरी है। ये शेड किसानों और अनाज मंडी के पंजीकृत व्यापारियों के लिए बने हैं। मंडी में आने वाले किसानों का कहना है कि ये शेड किसानों की फसल रखने के लिए बने हैं। लेकिन मंडी के व्यापारियों ने प्लेटफार्मों पर बोरों के अलावा अपना निजी सामान भी रखा हुआ है। मार्केट कमेटी कार्यालय के पीछे शैड के नीचे खाद के बोरे काफी लम्बे समय से पड़े हैं। व्यापारी इन्हें हटाने में कोताही बरत रहे हैं। किसानों ने मार्केट कमेटी अधिकारियों से गुहार लगाई है कि सामान हटाने के लिए अधिकारी सख्ती करें ताकि सरसों गेहूं की फसलों को रखने की व्यवस्था हो सके। किसानों का कहना है कि मौसम के बदलते तेवर को देखते हुए शेड खाली होने जरूरी है।
आवारापशुओं से मिले निजात :-अनाज मंडीके आढ़ती, व्यापारी और फसल बेचने के लिए आने वाले किसानों की मांग है कि मंडी में फैली अव्यवस्था को तुरंत दूर किया जाए। खासकर आवारा कुत्ते, बंदर, गायों और सुअरों से सभी परेशान हैं। मार्केट कमेटी इस समस्या पर गंभीरता से ध्यान दें, ताकि व्यापार सुविधाजनक हो सके और किसानों को भी राहत मिल सके।
शेड प्लेटफार्म का दुरुपयोग करना गलत : पवन गर्ग
न्यूग्रेन मर्चेन्टस एसोसिएशन के संरक्षक एवं पूर्व प्रधान पवन गर्ग असरावां का कहना है कि मंडी के शेड पंजीकृत व्यापारियों किसानों की सुविधा के लिए बने हैं। अगर कोई शेड प्लेटफार्म का दुरुपयोग करता है तो गलत है। साथ ही उन्होंने कहा कि आगामी फसलों की आवक को देखते हुए मार्केट कमेटी आढ़तियों किसानों की सुविधा के लिए ध्यान दे।
^अनाज मंडी में समस्याओं को लेकर उनके पास शिकायतें आई हैं। मंडी में अावारा जानवरों की समस्याएं पहले भी उनके सामने आई थी। इसके अलावा खुले गेटों से सामान चोरी की वारदातें कुछ दिन पहले हुई थी। जिसकी शिकायत व्यापारियों ने की थी। अब सरसों गेहूं की आवक का समय है, इसलिए किसानों और आढ़तियों की समस्याओं को प्राथमिकता के आधार पर हल कराया जाएगा।\\\'\\\' महावीरजांगड़ा, चेयरमैन, मार्केट कमेटी, हिसार।
नोटिस दिए जा रहे हैं
^जिनलोगों ने शेड प्लेटफार्म पर काफी लंबे से समय बोरे अन्य सामान रखा हुआ है, उन्हें शेड खाली करने के नोटिस जारी किए जा रहे हैं। यदि शीघ्र ही उन्होंने अपना सामान नहीं हटाया तो कार्रवाई की जाएगी। मार्केट कमेटी की पहली प्राथमिकता किसानों मंडी के पंजीकृत व्यापारियों को सुविधा देना है। दो शैडों के नीचे तो सामान हटवा दिया है, बाकियों को नोटिस जारी किए हैं।\\\'\\\' अमनजीतसिंह, सचिव, मार्केट कमेटी
अधिकारियों को इस बारे में अवगत करा दिया है : संत सिंगल
न्यूग्रेन मर्चेंटस एसोसिएशन के प्रधान संत सिंगल ने कहा कि शेड के नीचे रखे बाेरे स्थानीय व्यापारियों किसानों के है। अभी तक उनके पास अवैध कब्जे की शिकायत नहीं आई है। यदि मंडी का कोई भी आढ़ती शिकायत करता है तो उसको अमल में लाया जाएगा। प्रधान ने कहा कि मंडी में पशुओं अन्य समस्याओं के बारे में मार्केट कमेटी चेयरमैन अधिकारियों को अवगत करा दिया गया है।
व्यापारियों ने शेड के नीचे अवैध तौर पर रखी बोरियां अनाज।
किसानों ने मार्केट कमेटी अधिकारियों से गुहार लगाई
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva